తెలంగాణలో మహిళా తహసీల్దార్ దారుణహత్య WATCH LIVE TV
పెట్రోల్ ధరల పెరుగుదలపై జైట్లీ సంకేతాలు!
రోజువారీ ధరల సమీక్ష విధానంతో పెట్రోల్, డీజిల్ ధరలు ఇప్పటికే కొండెక్కి కూర్చున్నాయి. అంతర్జాతీయంగా ధరలు పెరుగుదల మరింత ఆందోళనకు గురిచేస్తోంది.
TNN | Updated:
Feb 11, 2018, 10:02AM IST
ఏటా బడ్జెట్ అనంతరం రిజర్వ్ బ్యాంక్ ఆఫ్ ఇండియా, సెబీ బోర్డులతో కేంద్ర ఆర్థిక మంత్రి సమావేశాలు నిర్వహించడం ఆనవాయితీగా వస్తోంది. ఇందులో భాగంగానే సెబీ, ఆర్బీఐలతో కేంద్ర ఆర్థిక మంత్రి అరుణ్ జైట్లీ శనివారం సమావేశం నిర్వహించారు. సమావేశం తర్వాత ఆయన మీడియాతో మాట్లాడుతూ.. కేపిటల్ మార్కెట్&zwnj;కు సంబంధించి సెబీ చర్యలపై ప్రశంసలు కురిపించారు. అలాగే ద్రవ్య పరపతి సమీక్షలో భాగంగా కీలక వడ్డీ రేట్లను ఆర్బీఐ యథాతథంగా ఉంచడాన్ని జైట్ల సమర్థించారు. అంతర్జాతీయంగా క్రూడాయిల్ ధరల అనిశ్చితి కొనసాగుతున్నందున, ఈ ప్రభావం భారత్&zwnj;పై కూడా ఉంటుందని ఆర్థిక మంత్రి వ్యాఖ్యానించారు.
చమురు ధరలపై అపోహలు సృష్టించ&zwnj;వద్దని సూచించిన ఆయన, అంతర్జాతీయ మార్కెట్లో ముడి చమురు ధరల సరళి ప్రకారం మార్పు తప్పదని పేర్కొన్నారు. భవిష్యత్తులో పెట్రోల్ ధరలు పెరుగుతాయని జైట్లీ వ్యాఖ్యలు సంకేతాలు ఇస్తున్నాయి. అంతేకాదు రాష్ట్రాలు విధిస్తోన్న పన్నులను తగ్గించాలని ఆయన సూచించారు. రాష్ట్ర ప్రభుత్వాలు వ్యాట్&zwnj;ను తగ్గిస్తే ప్రజలకు ఊరట లభిస్తుందని జైట్లీ అన్నారు. క్రూడాయిల్ ధరల్లో ఎలాంటి మార్పులు చోటుచేసుకుంటాయో అంచనా వేసే పరిస్థితి లేదని తెలియజేశారు. పరపతి విధాన సమీక్షలు దేశాభివృద్ధికి దోహదపడేలా ఉండాలి తప్ప, తరుచూ మారిపోతున్న ద్రవ్యోల్బణాన్ని దృష్టిలో పెట్టుకుని వాటిని మార్చుకుంటూ పోరాదని జైట్లీ స్పష్టం చేశారు.